VENDIM
Nr. 5, datë 4.5.2022

PËR MIRATIMIN E MARZHEVE NË BAZË TË MONITORIMIT TË ÇMIMEVE PËR PRODUKTET USHQIMORE BAZË DHE PRODUKTET E TJERA TË LIDHURA ME TO, SI PASOJË E SITUATËS SË VEÇANTË TË KRIJUAR NË TREG

Bordi i Transparencës dhe Monitorimit të Çmimeve të Tregtimit me Shumicë/Pakicë të produkteve ushqimore bazë dhe produkteve të tjera të lidhura me to, në zbatim të aktit normativ nr. 7, datë 18.3.2022, “Për transparencën dhe monitorimin e çmimit për disa produkte ushqimore bazë dhe produkte të tjera të lidhura me to, si pasojë e situatës së veçantë të krijuar në treg”,

VENDOSI:

1. Miratimin e marzheve që do të aplikohet për produktin ushqimor bazë miell masiv, si pasojë e situatës së veçantë të krijuar nga rritja e çmimeve ndërkombëtare.
2. Për artikullin miell masiv miratohen marzhet si më poshtë:
a) marzhi i tregtimit të shitjes me shumicë të miellit nga prodhuesi dhe ambalazhuesi 33.3% e kostos së grurit të importuar, ose 20 lekë/kg. Ky marzh mbulon edhe kostot e përpunimit të grurit, prodhimin e miellit dhe ambalazhimin e tij;
b) marzhi i tregtimit të shitjes me pakicë të miellit 5% mbi çmimin e shitjes me shumicë, ose në vlerë 4 lekë/kg.
3. Ky vendim është i detyrueshëm për të gjitha subjektet që tregtojnë me shumicë/pakicë produktin e përcaktuara në këtë vendim.
4. Në pasqyrën nr. 1, bashkëlidhur këtij vendimi jepen të dhënat në lidhje me përllogaritjet e çmimit të tregtimit sipas marzheve të përcaktuara në pikën 2 të këtij vendimi.
5. Ky vendim hyn në fuqi në datën 4.5.2022 dhe i shtrin efektet deri në mbledhjen e ardhshme të Bordit. Ky vendim do të publikohet në Fletoren Zyrtare, si dhe në faqen zyrtare të ministrisë përgjegjëse për financat dhe ministrisë përgjegjëse për bujqësinë.

PASQYRA NR. 1

	Përshkrimi
	Kosto në import dhe pagesa në doganë
	Marzhi në import/shumicë
	Marzhi me pakicë
	Çmimi i shitjes me pakicë
	Sqarime

	
	
	%
	vlerë
	%
	vlerë
	
	

	Miell
	60 
lekë/kg
	33.3%
	20 lekë/kg
	5%
	4
lekë/kg
	84 lekë/kg
	Baza e përdorur për llogaritjen e çmimit me shumicë është kostoja mesatare e ponderuar e zhdoganimeve gjatë datave 23–29 prill 2022, si dhe zhdoganimet me peshë të lartë gjatë muajit prill, duke qenë se sasia e zhdoganuar gjatë javës së fundit është e ulët. Marzhi i shumicës mbulon kostot e përpunimit të grurit dhe prodhimit të miellit, ambalazhimit, firot ligjore, si dhe çdo kosto biznesi, përfshirë shpenzimet operacionale dhe çdo shpenzim tjetër për tregtimin e produktit të paketuar. 

